เหตุใดพระยาดำรงราชานุภาพจึงได้รับยกย่องให้เป็นบิดาแห่งประวัติศาสตร์ไทย?
1. ทรงพระนิพนธ์หนังสือจำนวนมากในเรื่องประวัติศาสตร์และโบราณคดี และทรงแสดงให้เห็นถึงการค้นคว้าอย่างกว้างขวาง ด้วยสำนึกทางประวัติศาสตร์ที่แตกต่างจากสำนึกการเขียนพระราชพงศาวดาร
2. พระนิพนธ์คำนำของ พระราชพงศาวดารฉบับพระราชหัตถเลขา ซึ่งทรงแสดงให้เห็นว่าประวัติศาสตร์ไทยนั้นสืบเนื่องเป็นลำดับสายเดียวโดยไม่ขาดตอนจากสมัยสุโขทัย มาสมัยอยุธยา สู่สมัยรัตนโกสินทร์ อันเป็นโครงสร้างของการศึกษาประวัติศาสตร์ไทยสามสมัยที่นักประวัติศาสตร์ต่อๆ มาได้สมาทาน
3. พระมติและพระนิพนธ์มักจะได้รับการอ้างอิง นับถือ ตลอดจนเป็นแบบอย่างให้แก่นักประวัติศาสตร์สมัยต่อๆ มา เรียกชื่ออย่างลำลองว่าประวัติศาสตร์แบบสกุลดำรงฯ ซึ่งเป็นสกุลประวัติศาสตร์ที่ทรงอิทธิพลที่สุดตราบปัจจุบัน